
 24.8.2011
 BG
 Официален вестник на Европейския съюз
 L 218/19
 РЕГЛАМЕНТ ЗА ИЗПЪЛНЕНИЕ (ЕС) No 851/2011 НА КОМИСИЯТА
 от 23 август 2011 година
 за оттегляне на преустановяването на подаването на заявления за лицензи за внос на захарни продукти по някои тарифни квоти
 ЕВРОПЕЙСКАТА КОМИСИЯ,
 като взе предвид Договора за фукнционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
 като взе предвид Регламент (ЕО) No 891/2009 на Комисията от 25 септември 2009 година за откриване и управление на някои тарифни квоти на Общността в сектора на захарта (2), и по-специално член 5, параграф 2 от него,
 като има предвид, че:
 (1)
 В съответствие с Регламент за изпълнение (ЕО) No 891/2009, подаването на заявления за лицензи за внос, отнасящи се до пореден номер 09.4380, беше преустановено от 20 юли 2011 година с Регламент за изпълнение (ЕC) No 698/2011 на Комисията от 19 юли 2011 година за преустановяване на подаването на заявления за лицензии за внос за захарни продукти в рамките на някои тарифни квоти (3).
 (2)
 Вследствие на нотификациите за неизползвани и/или частично използвани лицензи, по посочения пореден номер отново има налични количества. Поради това преустановяването на подаването на заявления следва да бъде оттеглено,
 ПРИЕ НАСТОЯЩИЯ РЕГЛАМЕНТ:
 Член 1
 Преустановяването на подаването на заявления за лицензи за внос за пореден номер 09.4380, въведено от 20 юли 2011 година по силата на Регламент за изпълнение (ЕС) No 698/2011, се оттегля.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 23 август 2011 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 254, 26.9.2009 г., стр. 82.
 (3) ОВ L 189, 20.7.2011 г., стр. 12.
 